KBANK ตั้ง “กสิกร ไลน์อินชัวรันส์ โบรกเกอร์” ลุยนายหน้าประกัน
KBANK ตั้ง “บจก.กสิกร ไลน์อินชัวรันส์ โบรกเกอร์” อยู่ในกลุ่มธุรกิจทางการเงิน ลุยธุรกิจนายหน้าประกัน ทุนจดทะเบียน 5 ลบ.
KBANK ตั้ง “บจก.กสิกร ไลน์อินชัวรันส์ โบรกเกอร์” อยู่ในกลุ่มธุรกิจทางการเงิน ลุยธุรกิจนายหน้าประกัน ทุนจดทะเบียน 5 ลบ.
3 พ.ค. 2565

ธนาคารกสิกรไทย จำกัด (มหาชน) หรือ KBANK เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ด้วยที่ประชุมคณะกรรมการ KBANK ได้มีมติเห็นชอบการจัดตั้ง บจก.กสิกร ไลน์อินชัวรันส์ โบรกเกอร์โดย KBANK ลงทุนผ่านบจก.กสิกร ไลน์และ บจก. กสิกร ไลน์ถือหุ้นในสัดส่วนร้อยละ 100
ทั้งนี้ บจก.กสิกร ไลน์อินชัวรันส์โบรกเกอร์ ได้รับอนุญาตจากธนาคารแห่งประเทศไทยให้อยู่ภายในกลุ่มธุรกิจทางการเงินธนาคารกสิกรไทยแล้ว เมื่อวันที่ 29 มีนาคม 2565 และได้มีการจดทะเบียนจัดตั้งบริษัทแล้วเสร็จเมื่อวันที่ 3 พฤษภาคม 2565 สำหรับการจัดตั้งมีวัตถุประสงค์เพื่อดำเนินธุรกิจนายหน้าประกัน ทุนจดทะเบียนรวม 5 ล้านบาท